
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS SPECIALIOJO PLANO KOREGAVIMO (TECHNINIŲ KLAIDŲ IŠTAISYMO) PATVIRTINIMO

2024 m. spalio 10 d. Nr. T-               
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 3 dalies 7 punktu, Lietuvos Respublikos teritorijų planavimo įstatymo 30 straipsnio 8 dalimi, Lietuvos Respublikos geriamojo vandens tiekimo ir nuotekų tvarkymo įstatymo 12 straipsnio
4 dalimi, Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl geriamo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, 43 punktu, Radviliškio rajono savivaldybės taryba nusprendžia:
.	Patvirtinti Radviliškio rajono vandens tiekimo ir nuotekų tvarkymo infrastruktūros plėtros specialiojo plano, patvirtinto Radviliškio rajono savivaldybės tarybos 2022 m. balandžio 21 d. sprendimu Nr. T-731 „Dėl Radviliškio rajono vandens tiekimo ir nuotekų tvarkymo infrastruktūros plėtros specialiojo plano keitimo tvirtinimo“, koregavimą dėl techninių klaidų ištaisymo (pridedama).
.	Nurodyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                         Kazimieras Račkauskis












RADVILIŠKIO RAJONO SAVIVALDYBĖS TARYBOS SRENDIMO PROJEKTO 
„DĖL RADVILIŠKIO RAJONO SAVIVALDYBĖS VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS SPECIALIOJO PLANO KOREGAVIMO (TECHNINIŲ KLAIDŲ IŠTAISYMO) PATVIRTINIMO“ 
AIŠKINAMASIS RAŠTAS

2024-09-20
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Radviliškio rajono savivaldybės taryba 2022 m. balandžio 21 d. sprendimu Nr. T-731 „Dėl Radviliškio rajono vandens tiekimo ir nuotekų tvarkymo infrastruktūros plėtros specialiojo plano keitimo tvirtinimo“ patvirtinto Radviliškio rajono vandens tiekimo ir nuotekų tvarkymo infrastruktūros plėtros specialiojo plano keitimo koregavimą paskatino aptiktos klaidos patvirtintame dokumente.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Architektūros ir urbanistikos skyriaus vyriausioji specialistė Ingrida Grigalaitienė.
.	Kaip šiuo metu yra reguliuojami sprendimo projekte aptarti teisiniai santykiai.
Pagal Lietuvos Respublikos teritorijų planavimo įstatymo (toliau – Teritorijų planavimo įstatymas) 30 straipsnio 8 dalį1, specialiojo plano keitimo techninių klaidų taisymas rengiamas vadovaujantis Teritorijų planavimo įstatymu, Lietuvos Respublikos geriamojo vandens tiekimo ir nuotekų tvarkymo įstatymu (toliau – Geriamojo vandens tiekimo ir nuotekų tvarkymo įstatymas), Lietuvos Respublikos specialiųjų žemės naudojimo sąlygų įstatymu (toliau – Specialiųjų žemės naudojimo sąlygų įstatymas), Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636 (Lietuvos Respublikos aplinkos ministro 2014 m. lapkričio 6 d. įsakymo Nr. D1-885 redakcija) (toliau – Taisyklės) (suvestinė redakcija nuo 2021-02-25), reikalavimais.
Teritorijų planavimo įstatymo 2 straipsnio 291 dalyje nustatyta, kad teritorijų planavimo dokumento techninė klaida – spausdinimo, skaičiavimo, faktinių duomenų neatitikimo ar kita klaida, kurią ištaisius nekinta patvirtinto teritorijų planavimo dokumento sprendinio esmė ir jo atitiktis teritorijos planavimo sąlygoms, pateiktoms rengiant šį teritorijų planavimo dokumentą.
Vadovaujantis Taisyklių 41.3 p. specialusis planas gali būti koreguojamas planavimo organizatoriaus sprendimu ištaisant technines klaidas tekstinėje dalyje ir brėžiniuose.
Pagal Teritorijų planavimo įstatymo 31 straipsnio 2 dalį2 specialiojo teritorijų planavimo dokumentui techninių klaidų taisymo atveju viešinimo tvarka nėra taikoma. Pagal Teritorijų planavimo įstatymo 30 straipsnio 7 dalies 1 p.3 bei Taisyklių 42 p.4 specialiojo teritorijų planavimo dokumentas tvirtinamas savivaldybės tarybos sprendimu, o informacija apie priimtą sprendimą skelbiama savivaldybės administracijos interneto svetainėje ir „TPS vartai“ sistemoje.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Bus ištaisytos plane likusios klaidos.  
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neištaisius klaidų negalimos investicijos į NVĮ (aiškinamajame rašte aprašytos nustatytos klaidos ir kaip / į ką taisoma).
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
.	Sprendimo projektui įgyvendinti reikalingos lėšos, finansavimo šaltiniai.
Savivaldybės biudžeto lėšos, ES ir UAB „Radviliškio vanduo“.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Radviliškio rajono savivaldybės administracijos direktoriumi, juristu, kalbininku, Architektūros ir urbanistikos skyriaus vedėju.
.	Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
.	Pridedami dokumentai. 
Pridedamų dokumentų nėra.



Architektūros ir urbanistikos skyriaus vyr. specialistė                                            Ingrida Grigalaitienė


